text: Fri for gylle-dunst
  29 marts 2012 kl. 16.07
  Der er store planer for biogas-anlæg Syd- og Sønderjylland. Fem store projekter er på vej til området. Det betyder, at vi i løbet af et par måske bliver fri for gyllelugten.
  Og biogas fra gylle virker, det ved de i Rødding.
  Linkogas ved Rødding har i 22 år lavet biogas blandt andet på gylle og andre organiske materialer. Og det virker. Det siger formand for værket i Rødding Aksel Bucholt, der også er formand for Foreningen for Danske Biogasanlæg
  
  Ny duft
  Værket samler gyllen ind i lastbiler, der har lukkede tanke. De lukkede tanke skal sørge for, at lugten ikke kommer ud. 
  Inde i anlægget bliver gyllen blandet med affaldsstoffer fra levnedsmiddelindustrien, for gyllen afgiver den værdifulde biogas. 
  Den afgassede gylle bliver spredt på markerne, dog med en anden effekt end den sædvanlige. Gyllen lugter ikke mere.
  
  Snart hele Sydjylland
  En stor del af det sydlige Jylland får snart biogas-anlæg, der skal give den samme effekt som det i Rødding væk fra sydjydernes næsebor. 
  Der er planlagt at lave anlæg ved Hjartbro, mellem Bolderslev og Hjordkær, ved Give og ved Holsted. 
  Hvert anlæg får leveret gylle fra gårde i en afstand op til 20 kilometer.
  '
  Omkring en tredjedel af gyllen i de afdækkede områder vil efter planerne bliver afgasset og dermed næsten lugtfri.
  